kardosdrur/scandi-wiki huggingface dataset:
Johan 1. Josef af Liechtenstein

Johann 1. Josef af Liechtenstein (26. juni 1760 – 20. april 1836) var den 10. fyrste af Liechtenstein. Han regerede fra 1805 til 1806 og igen fra 1814 til 1836. 

Han var den sidste fyrste af Liechtenstein, der regerede under det Tysk-romerske rige og var regent af Liechtenstein 1806–1814. I 1806 indlemmede Napoleon 1. af Frankrig Liechtenstein i Rhinforbundet og gjorde det til et selvstændigt land. På Wienerkongressen blev selvstændigheden anerkendt og landet blev medlem af Tyske forbund i 1815. Dette medlemskab stadfæstede Liechtensteins selvstændighed. I 1818 gav han Liechtenstein sin første forfatning.

Børn 
Johann 1. Josef fik 15 børn med Josepha Sophie von Furstenberg-Weitra:
 Prinsesse Leopoldine Maria (11. september 1793-28. juli 1808)
 Prins Karoline  (f. 2. februar 1795); død som spæd
 Fyrst Alois II – (26. maj 1796-12. november 1858)
 Prinsesse Sophie Marie (5. september 1798-27. juni 1869).
 Prinsesse Marie Josephine (11. januar 1800-14. juni 1884)
 Prins Franz (25. februar 1802-31. marts 1887). 
 Prins Karl Johann (14. juni 1803-12. oktober 1871).
 Prinsesse Klotilde (19. august 1804-27. januar 1807)
 Prinsesse Henriette (1. april 1806-15. juni 1876).
 Prins Friedrich (21. september 1807-1. maj 1885).
 Prins Eduard Franz (22. februar 1809-27. juni 1864).
 Prins August Ludwig (22. april 1810-27. maj 1884)
 Prins August Ignaz  (22. april 1810-1824)
 Prinsesse Ida Leopoldine (12. september 1811-1884)
 Prins Rudolf (5. oktober 1816-19. juni 1848)

Fyrster af Liechtenstein
Superligaen 2000-01

Superligaen 2000-01 var den 11. sæson siden oprettelsen af ligaen. Den blev administreret af DBU og fandt sted fra 22. juli 2000 til 13. juni 2001. Dette var den sidste sæson under navnet Faxe Kondi-ligaen. Efter sommerpausen skiftede Superligaen navn til SAS-ligaen.

FC København vandt mesterskabet og fik derfor til kvalifikationen til UEFA Champions League. Brøndby IF og Silkeborg IF kom med anden- og tredjepladsen i kvalifikation til UEFA Cuppen, mens FC Midtjylland og AaB på fjerde- og femtepladsen kvalificerede sig til UEFA Intertoto Cup. Herfølge BK og Haderslev FK rykkede med de to laveste placeringer ned i 1. division.

Stillingen

Topscorere

Eksterne henvisninger 
 Slutstillingerne 2000/01 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik
 Dansk Fodbolds Historie på Totalbold.dk

2000-01
Fodboldsæson 2000-01
Franz Josef 2. af Liechtenstein

Franz Josef 2. af Liechtenstein (født Franz Joseph Maria Aloys Alfred Karl Johannes Heinrich Michael Georg Ignaz Benediktus Gerhardus Majella 16. august 1906–13. november 1989) var den 14. fyrste af Liechtenstein fra 1938 til 1989.

Fyrster af Liechtenstein
Margit

Margit er et pigenavn, der er afledt af Margrethe. Navnet findes også i varianten Margith. Omkring 8.600 danskere bærer et af disse navne ifølge Danmarks Statistik.

Kendte personer med navnet
Margit Brandt, dansk designer.
Margit Carstensen, tysk skuespiller.
Tove Irma Margit Ditlevsen, dansk forfatter.
Margit Sandemo, norsk-svensk forfatter.

Navnet anvendt i fiktion
I tv-serien om Dolph & Wulff optræder et egern ved navn Margit.

Noter

Pigenavne
Coke

Coke har flere betydninger:
 Coca-Cola – drik produceret af The Coca-Cola Company
 Kokain – slang for det narkotiske stof kokain
 Coke (fodboldspiller) - (f. 1987), Jorge Andújar Moreno, Spansk fodboldspiller.
 Coke Reed - (f. 1940), amerikansk matematiker.
Marguerite

Marguerite er et pigenavn, der er en fransk variant af Margrethe. Det anvendes også i Danmark, hvor også varianter som Marguerita og Margarita forekommer. Knap 200 danskere bærer et af disse navne ifølge Danmarks Statistik.

Kendte personer med navnet
Marguerite Duras, fransk forfatter.
Marguerite Viby, dansk skuespiller.
Marguerite Yourcenar, belgisk forfatter.

Navnet anvendt i fiktion
Marguerite er den kvindelige heltinde i Charles Gounods opera Faust.

Andre anvendelser
Margerit (eller Marguerit) er en blomst (Leucanthemum).
Margueritruten er en turistrute gennem Danmark.

Noter

Pigenavne
Margot

Margot er et pigenavn afledt af Margrethe. Omkring 450 danskere bærer navnet ifølge Danmarks Statistik.

Kendte personer med navnet
Margot Fonteyn, engelsk ballerina.
Margot Kidder, amerikansk skuespiller.
Margot Lander, kgl. dansk solodanser.
Margot Robbie, amerikansk skuespiller
Margot Torp, dansk folketingspolitiker.
Margot Wallström, svensk udenrigsminister og tidligere næstformand i Europa-Kommissionen.

Navnet anvendt i fiktion
Dronning Margot er en fransk historisk roman fra 1845 af Alexandre Dumas den ældre, filmatiseret som Dronning Margot i 1994.

Kendt dansk træskib med navnet 
 SSB-båden (Sydskandinavisk Klassebåd B) Margot, bygget 1927.

Noter

Pigenavne
Mastodont (flertydig)

Mastodont har flere betydninger:

 Mastodont – elefantlignende snabeldyr
 Mastodonterne – en dansk teatergruppe
Ebersdorf bei Coburg

Ebersdorf bei Coburg er en kommune i Landkreis Coburg i Regierungsbezirk Oberfranken i den tyske delstat Bayern.

Geografi 
Ebersdorf ligger i den øvre dal til Füllbaches, som er en biflod til Itz. Syd for byen ligger Lichtenfelser Forst.

Nabokommuner 
Ebersdorf bei Coburg grænser til følgende kommuner (med uret, fra nord): Rödental, Sonnefeld, Weidhausen bei Coburg, Lichtenfels, Neustadt bei Coburg, Grub am Forst

Kommuneinddeling 

Ud over Ebersdorf hører yderligere fem landsbyer til kommunen:
 Friesendorf
 Frohnlach
 Großgarnstadt
 Kleingarnstadt
 Oberfüllbach

Ebersdorf blev grundlagt omkring 1200 af greve Eberhard von Sonneberg. 1260 blev der oprettet et Nonnekloster.

Ebersdorf har været et centrum for bødkeri, og der har været en del kurvemageri i omegnen, som i dag delvist har overlevet i møbelinustrien.

Som en del af Amtet Sonnefeld hørt kommunen indtil 1918 til hertugdømmet Sachsen-Coburg, kun mellem 1705 og 1826 var den en del af hertugdømmet Sachsen-Hildburghausen. 1920 blev den sammen med Freistaat Coburg indlemmet i Bayern.

Eksterne henvisninger 

 Om kommunevåbenet
Drys fra muffedissen

"Drys fra muffedissen" er afsnit 49 i Frank Hvam og Casper Christensens sitcom Klovn, første gang vist på TV2 Zulu 28. april 2008.

Handling 
Frank og Mia giver hinanden kalendergaver i den dejlige juletid, og Frank får et par skøjter, der bliver centrale i et alvorligt postyr på skøjtebanen. Samtidig ender det med et vaskeriskift fra Franks side, da det gamle renseri var lidt for indiskret.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Ortofoto

Et ortofoto er et luftfoto som er taget under bestemte passende forhold og/eller korrigeret således at billedets størrelsesforhold overalt er de samme, således at billedet er geometrisk ækvivalent med et kort over samme område. I modsætning til et almindeligt luftfoto, kan et ortofoto således bruges til at måle afstande og bestemme koordinater ud fra kendte fikspunkter fordi billedet er justeret for misvisning som følge af højdeforskelle i terræn, optisk forvrængning og hældning af kameraet.

Optisk fortegning og hældning af kameraet er problemer der i princippet gør sig gældende ved al fotografering og problemerne er ikke ukendte for professionelle fotografer eller foto-entusiaster, men i tilfælde hvor der er kort afstand mellem kamera og objekt eller hvor billedet blot skal bruges til visuel betragtning har disse forhold som regel ingen betydning – der er dog tilfælde hvor disse forhold har betydning, også ved "almindelig fotografering".

Problemerne kan mindskes eller fjernes med flere forskellige metoder, bl.a.
 digital efterbehandling af det optagne billede (dette sker næsten altid)
 brug af et kamera der bevæger sig (f.eks. ved en lille motor) under optagelsen af billedet (selv når lukketiden er ganske kort er dette vigtigt for ortofoto)

Ortofotos bruges i dag almindeligt i forbindelse med produktion af digitale kort og i diverse GIS systemer.
Siden år 2000 er digitale kort også blevet udbredt på Internettet, mest kendt måske Google maps og Google Earth, men der er flere andre – f.eks. har de fleste Internet telefonbøger også indbygget digitale kort.

Referencer 

Kartografi
Sachsen-Coburg

Sachsen-Coburg var en historisk stat i nutidens tyske delstat Bayern. Den var en del af hertugdømmet Sachsen-Coburg-Eisenach efter delingen i Erfurt i 1572. I 1596 blev Sachsen-Coburg-Eisenach delt, Johann Casimir fik Sachsen-Coburg, og Johann Ernst fik Sachsen-Eisenach. Da Casimir døde 1633, regerede Ernst af Sachsen-Eisenach i personalunion over Sachsen-Coburg, indtil han døde i 1638. Sachsen-Coburg blev da givet til andre ernestinske hertugdømmer.

Det blev et hertugdømme igen i 1681 og fortsatte under sit navn til 1699, da Albrecht 5. af Sachsen-Coburg døde uden sønner. Hans bror Johann Ernst af Sachsen-Saalfeld blev den nye hertug af Coburg, og hertugdømmet skiftede navn til Sachsen-Coburg-Saalfeld i 1735.

Sachsen-Coburg og Gotha 
Fra 1826 til 1920 dannede Coburg og Gotha personalunionen Sachsen-Coburg og Gotha. Landet var et hertugdømme til 1918 og fortsatte som republik (Volksstat) frem til opløsningen i 1920.

Medlemmer af Huset Sachsen-Coburg-Gotha har regeret i Belgien siden 1831 og i Storbritannien siden 1901. Slægten har tidligere regeret i Portugal og Bulgarien.

Eksterne henvisninger 
 Saxe-Coburg and Gotha Royal Family 

Tidligere tyske stater
Forhenværende hertugdømmer
Galaktorré

Galaktorré (af græsk: "γάλα" (gála, Genitiv γάλακτος – gálaktos) = "mælk" og ῥέω (rhéo) = "jeg flyder") også kaldet galactorrhea, galactorrhoea, betegner spontan produktion og sekretion af brystmælk fra brysterne, uden at være i forbindelse med graviditet eller fødsel. Galaktorré kan forekomme både hos mænd (men meget sjældent) og kvinder, i det ene eller i begge bryster.

Årsag 
Mere end 80% af kvinder kan manipuleres til at producere mælk ved stimulation af brystvorten, da dette da dette vil producerer prolaktin, et kønshormon som har en støttefunktion i forbindelse med mælkeproduktion til amning. Prolaktin kan også producers i forbindelse med hormonbaseret præventionsmedikamenter, medicin, antipsykotisk virkende præparater eller i forbindelse med stress eller højt blodtryk. Det kan forekomme hos nyfødte spædbørn af begge køn, hvor det skyldes den forhøjede hormonproduktion i forbindelse med fødslen, i sådanne tilfælde kaldes det heksemælk.

Oftest er det et ganske uskyldigt og harmløst fænomen og i halvdelen af de undersøgte tilfælde kan der ikke findes en årsag. Hvis mælken flyder over en længere periode, udskilles i forbindelse med smerte, lugter og eller er klistret eller der er blod iblandet, bør der opsøges læge da det kan være tidlig indikationer på brystkræft. Hvis galaktorré findes hos voksne mænd, bør der altid opsøges læge.

Eksterne henvisninger 
 Galaktorré , Sundhedsguiden.dk

Modermælk
Gynækologi
Endokrinologi
Medicinske symptomer
Sufjan Stevens

Sufjan Stevens (født 1. juli 1975) er en amerikansk singer-songwriter og musiker fra Petoskey, Michigan. Han begyndte sin karriere i bandet Marzuki og skrev og indspillede i løbet af sin studieperiode A Sun Came, som han udgav i 2000 på sit eget pladeselskab Asthmatic Kitty. Sufjan Stevens blev dog først for alvor kendt med det anmelderroste album Illinois i 2005.

Sufjan Stevens er meget eksperimenterende i sine udgivelser og bruger elementer fra genrer som electronica, lo-fi rock, folk og indie pop. Hans tekster er ofte præget af religiøse temaer og inspireret af bibelske fortællinger, specielt på udgivelsen Seven Swans.

Diskografi 
 A Sun Came (2000)
 Enjoy Your Rabbit (2001)
 Michigan (2003)
 Seven Swans (2004)
 Illinois (2005)
 The Avalanche (2006)
 Songs For Christmas (2006)
 Silver & Gold (2012)
 Age Of Adz (2010)
 All Delighted People EP (2010)
 Carrie and Lowell (2015)
 Planetarium (2017)
 The Greatest Gift (2017)
 Tonya Harding (2017)
 Mystery of Love (2017)
 The Decalogue (2019)
 The Ascension (2020)

Eksterne henvisninger 
 

Sangere fra USA
Guitarister fra USA
Rockmusikere fra USA
Musikere fra Detroit
Rune Grønn

Rune Grønn (født 21. august 1965), også kendt som Rune Rebellion, er guitarist i det norske band Turbonegro.

Guitarister fra Norge
Rinus Michels

Marinus ("Rinus") Jacobus Hendricus Michels (9. februar 1928 – 3. marts 2005) var en hollandsk fodboldspiller og fodboldtræner.

Profil 

Rinus Michels repræsentede to hold i sin aktive karriere: Ajax Amsterdam og det hollandske landshold.

Trods en flot aktiv karriere var det hovedsageligt som fodboldtræner og fodboldtænker, at Michels slog sit navn fast på fodboldens verdensscene. Som klubtræner har har bl.a. vundet Europa Cuppen for Mesterhold med Ajax Amsterdam og den spanske liga med FC Barcelona.

Men det var hans fire perioder i spidsen for Hollands landshold, der gjorde ham til en trænerlegende. Med Rinus Michels ved roret nåede Holland finalen ved VM i 1974 og vandt EM i 1988. 

Især halvfjerdserholdet imponerede med fejende flot, offensiv fodbold anført af Johan Cruyff. Det var med dette hold, at Michels introducerede den nytænkende spillestil, der senere blev kendt som totalfodbold. Taktisk tog Michels udgangspunkt i, at alle markspillere måtte besidde de taktiske og tekniske evner til – primært – at deltage i det offensive spil.

I 1999 blev Rinus Michels kåret til århundredets træner af FIFA.

Kilde 

Engelsk Wikipedia

Personer fra Amsterdam
Fodboldspillere fra Holland
Fodboldtrænere fra Nederlandene
Fodboldspillere fra AFC Ajax
Fodboldtrænere fra FC Barcelona
Trænere for Hollands fodboldlandshold
Amanda Peet

Amanda Peet (født 11. januar 1972 i New York City, New York) er en amerikansk skuespiller.

Filmografi i udvalg 
 Ni fod under (2000)
 Evil Woman (2001)
 Igby Goes Down (2002)
 Den Skjulte Sandhed (2002
 Identity (2003)
 Ti fod under (2004)
 A Lot like love(((2004)))
 Melinda and Melinda (2005)
 Syriana (2005)
 2012 (2009)

Ekterne kilder/henvisninger 

 

Skuespillere fra USA
Sangere fra USA
Personer fra New York
Apoteket Sygehus Sønderjylland

Apoteket Sygehus Sønderjylland (tidligere Sønderborg Sygehusapotek) er et af de fem sygehusapoteker i Region Syddanmark og er offentligt ejet af regionen. Sygehusapoteket er en sygehusafdeling beliggende på Sygehus Sønderjylland.

Sygehusapoteket ledes overordnet af sygehusapoteker Flemming Sørensen. Sygehusapoteket er beliggende på Sønderborg Sygehus, og har derudover afdelinger på 2 af Sygehus Sønderjyllands øvrige matrikler.

Apoteket på Sygehus Sønderjylland beskæftiger tilsammen 19 medarbejdere, som er farmaceuter, farmakonomer samt 1 apoteksportør. Derudover har sygehusapoteket løbende farmakonomelever på praktikophold.

Eksterne kilder, links og henvisninger
 Apoteket Sygehus Sønderjyllands hjemmeside 

Sygehuse i Region Syddanmark
Sygehusapoteker i Danmark
Bygninger, konstruktioner og anlæg i Sønderborg
Sygehusapotek Fredericia og Kolding Sygehuse

Sygehusapotek Fredericia og Kolding Sygehuse er et af de fem sygehusapoteker i Region Syddanmark og er offentligt ejet af regionen. Sygehusapoteket består af to sygehusafdelinger beliggende på henholdsvis Kolding Sygehus og Fredericia Sygehus.

Hospitalsapoteket ledes overordnet af sygehusapoteker Thorkild Møller. Sygehusapoteksafdelingen i Fredericia styres til dagligt af en ledende farmaceut, mens sygehusapoteksafdelingen i Kolding styres af en ledende farmakonom. Sygehusapoteket er delt op i otte underafdelinger, der hver styres af en afdelingsfarmakonom eller afdelingsfarmaceut.

Fredericia og Kolding Sygehusapotek beskæftiger tilsammen 79 medarbejdere, som er farmaceuter, farmakonomer, defektricer, apoteksmedhjælpere, laboranter, apoteksportører og hospitalsmedhjælpere.

Hospitalsapoteket udfører klinisk farmaci, rationel farmakoterapi, lægemiddelfremstilling, medicinservice og vejleder læger og sygeplejepersonale i forbindelse med ordination og administration af lægemidler til sygehusenes patienter. Apoteket har også ansvar for at indkøbe, fremstille og levere lægemidler til sygehusene i Fredericia og Kolding.

Sygehusapoteket samarbejder med Det Farmaceutiske Fakultet og Farmakonomskolen om hhv. farmaceut- og farmakonomuddannelsen, idet sygehusapoteket løbende modtager farmaceutstuderende og farmakonomelever på praktik- og studieophold.

Eksterne kilder, links og henvisninger 
 Sygehusapotek Fredericia og Kolding Sygehuses hjemmeside

Sygehuse i Region Syddanmark
Sygehusapoteker i Danmark
Sydvestjysk Sygehusapotek

Sydvestjysk Sygehusapotek er et af fire sygehusapoteker i Region Syddanmark og er offentligt ejet af regionen. Sygehusapoteket er beliggende på Sydvestjysk Sygehus.

Apoteket ledes af en sygehusapoteker, der er farmaceut. Derudover består personalet af farmaceuter, farmakonomer og servicemedarbejdere.

Apoteket beskæftiger sig med indkøb og distribution af lægemidler, klinisk farmaci, rationel farmakoterapi, fremstilling af cytostatikakure, medicinservice og information til læger og sygeplejepersonale i forbindelse med ordination og administration af lægemidler til sygehusets patienter. 

Apoteket leverer primært medicin til Sydvestjysk Sygehus´s matrikler i Esbjerg, Grindsted og Brørup samt Psykiatricenter Vest Ribe.

Eksterne kilder, links og henvisninger 
 Sydvestjysk Sygehusapoteks hjemmeside

Sygehuse i Region Syddanmark
Sygehusapoteker i Danmark
Vejle Sygehusapotek

Vejle Sygehusapotek (også kaldet Vejle og Give Sygehus – Apoteket) er et af de fem sygehusapoteker i Region Syddanmark og er offentligt ejet af regionen. Sygehusapoteket består af to sygehusafdelinger beliggende på henholdsvis Vejle Sygehus og Give Sygehus.

Hospitalsapoteket ledes overordnet af sygehusapoteker Anita Duedahl. De to afdelinger på Vejle Sygehus og Give Sygehus styres til daglig af to ledende farmakonomer. Sygehusapoteket er delt op i syv underafdelinger, der styres af afdelingsfarmaceuter og afdelingsfarmakonomer.

Sygehusapoteket i Vejle og Give beskæftiger tilsammen 34 medarbejdere, som er farmaceuter, apoteksmedhjælpere, farmakonomer, defektricer, laboranter, apoteksportører og hospitalsmedhjælpere.

Hospitalsapoteket udfører klinisk farmaci, rationel farmakoterapi, lægemiddelfremstilling, medicinservice og vejleder læger og sygeplejepersonale i forbindelse med ordination og administration af lægemidler til sygehusenes patienter. Apoteket har også ansvar for at indkøbe, fremstille og levere lægemidler til sygehusene i Vejle og Give.

Eksterne kilder, links og henvisninger 
 Vejle Sygehusapoteks hjemmeside

Sygehuse i Region Syddanmark
Sygehusapoteker i Danmark
Sygehusapotek
Sygehusapotek Fyn

Sygehusapotek Fyn (tidligere Centralapoteket Fyns Amt) er et af de i alt fem sygehusapoteker i Region Syddanmark og er offentligt ejet af regionen. Sygehusapoteket er en sygehusafdeling beliggende på Odense Universitetshospital. Derudover har hospitalsapoteket fire underafdelinger på de fynske sygehuse i Nyborg, Faaborg, Svendborg og Middelfart.

Hospitalsapoteket ledes overordnet af sygehusapoteker Lisbeth Muurholm. Sygehusapotekets fire underafdelinger styres af afdelingsfarmakonomer og afdelingsfarmaceuter.

Sygehusapoteket Fyn beskæftiger omkring 150 medarbejdere, som er farmakonomer, farmaceuter, defektricer, apoteksmedhjælpere, laboranter, apoteksportører og hospitalsmedhjælpere.

Hospitalsapoteket udfører klinisk farmaci, rationel farmakoterapi, lægemiddelfremstilling, medicinservice og vejleder læger og sygeplejepersonale i forbindelse med ordination og administration af lægemidler til sygehusenes patienter. Apoteket har også ansvar for at indkøbe, fremstille og levere lægemidler til sygehusene på Fyn.

Sygehusapoteket samarbejder med Det Farmaceutiske Fakultet og Farmakonomskolen om hhv. farmaceut- og farmakonomuddannelsen, idet sygehusapoteket løbende modtager farmaceutstuderende og farmakonomelever på praktik- og studieophold.

Eksterne kilder, links og henvisninger 
 Sygehusapotek Fyns hjemmeside

Sygehuse i Region Syddanmark
Sygehusapoteker i Danmark
Nordmakedoniens flag

Nordmakedoniens flag benyttes af Republikken Nordmakedonien og består af en gul sol på et rødt felt, med otte solstråler i forskellige retninger mod flagets kanter. Solen skal forestille "frihedens nye sol", som omtales i Nordmakedoniens nationalsang:

I dag i Makedonien, fødtes
frihedens nye sol
Makedonerne kæmper
for sine rettigheder!

Tidligere flag 

Efter at Makedonien blev selvstændig fra Jugoslavien i 1992, brugte man frem til 1995 et flag med en gul Verginastjerne i midten, svarende til den græske region Makedonien. På grund af symbolets oprindelse førte dette til protester fra græsk hold.

Som jugoslavisk socialistrepublik brugte man et rødt flag med en stjerne med gult omrids i det ene hjørne.

Eksterne henvisninger 

Flag fra Europa
Flag
Nationale flag
Harlem River

Harlem River er en 13 km lang havarm, der forbinder East River og Hudson River i New York. Harlem River adskiller øen Manhattan fra Bronx, der ligger på det amerikaniske fastland.

Broer over Harlem River 
 Triborough Bridge
 Willis Avenue Bridge (1901)
 Third Ave Bridge (1898)
 Park Ave Bridge (Metro-North-jernbanen)
 Madison Ave Bridge
 145th Street Bridge
 Macombs Dam Bridge
 High Bridge (1842) (akvædukt)
 Alexander Hamilton-broen (I-95/US 1)
 Washington-broen
 University Heights Bridge
 Harlem Ship Canal Bridge (også kaldet Broadway Bridge)
 Henry Hudson Bridge (Henry Hudson Parkway/Route 9A)
 Sputyen Duyvil Bridge (Amtrak og Metro-North-jernbanen)

Weblinks 

New York Citys geografi
Vandløb i New York
G.J. Bøgh

Georg Julius Bøgh (født 13. december 1821 i Herfølge, død 19. februar 1904 i Horsens) var en dansk kunstgartner.

Han var søn af amtsprovst Matthias Frederik Georg Bøgh (1762-1831) og hustru Victorine Juliane Bøgh, født Fog (1781-1861). G.J. Bøgh var elev i Sorø Akademihave samt ved Frederiksberg og Rosenborg slotshaver og tog derefter eksamen fra Rosenborg Gartnerlæreanstalt 1843. Derefter var han ansat i Botths handelsgartneri i Hamborg og bestyrede siden i tre år et gartneri i Wien.

1849 blev han gartner på Palsgård ved Horsens, hvis have han omlagde. 1854 oprettede han sit eget handelsgartneri på en stor, ubebygget grunde på 8 tønder land i Horsens' østlige udkant. I begyndelsen beskæftigede forretningen sig mest med tilplantning af haver og anlæg af læ-beplantninger til landbruget, men efterhånden kom handel med frø til at fylde mere og mere, og Bøgh begyndte at lave forsøg med dyrkning af diverse indenlandske grøsorter til erstatning for de sædvanligvis fra udlandet importerede frø. 

G.J. Bøgh blev herefter banebrydende inden for den indenlandske frøavl, og frøproduktionen voksede støt, ikke mindst inden for rodfrugtfrø. For at kunne følge med efterspørgslen blev gartneriets jordtilliggende efterhånden udvidet markant.

Bøgh blev deruodver særlig berømt for sine bestemmelser af frugtsorters oprindelsessted og for avl og beskæring af frugttræer. Han fremavlede bl.a. det såkaldte Bøghs citronæble, der første gang omtales i 1863. 

G.J. Bøghs gartneri var et meget søgt lærested.

Hæder 
Bøghsgade i Horsens, som går hen over gartneriets tidligere jorder, er opkaldt efter ham. 1899 blev han Ridder af Dannebrog, og han var æresmedlem af Almindelig dansk Gartnerforening.

Han blev gift 24. juli 1855 i Vejle med Henriette Amalie Diderich (1824-1911), datter af kaptajn ved skarpskytterne Johan Gottlieb Diederich og Ida Sophie Juliane von Brincken. Bøgh var blandt andet far til Victorine Juliane Bøgh (født 1856), som i 1883 blev gift med handelsgartner i København Johan Pauli Fløystrup (1855-1929).

Eksterne henvisninger 
 
 
 Beskrivelse af Bøghs Citronæble

Gartnere fra Danmark
Riddere af Dannebrog
G.J.
Danskere i 1800-tallet
Personer fra Herfølge
Makedoniens flag (græsk region)

Makedoniens flag (græsk: Σημαία της Μακεδονίας, Simea tis Makedonias) består af en gul sol (Verginasolen)) på et blåt felt.

Makedoniens Symbol 

Verginasolen er et symbol for den græske region Makedonien og det makedoniske oldtidsrige under Philip 2. af Makedonien og hans søn Alexander den Store'''

Kilder og litteratur 

Flag fra Europa
Grækenland
Reading (flertydig)

Reading har flere betydninger:

 Reading – en by i Berkshire i England
 Reading F.C. – fodboldhold i Reading, England
 Reading, Pennsylvania – en by i Pennsylvania, USA